
NUMMER    12 


15.  JUNI  1925 


74.   AARGANG 


MISSIONEN  AABNES  I  DANMARK. 

En  Mindedag. 

Efter  at  have  været  Genstand  for  de  bitreste  Forfølgelser  og 
tilsidst  uddrevne  fra  deres  Hjem;  efter  at  have  tilendebragt 
en  lang  og  møjsommelig  Vandring  over  Sletterne  til  Klippe- 
bjergenes Dale,  havde  de  Sidste-Dages  Hellige  nedsat  sig  i, 
hvad  der  den  Gang  saå  ud  som  en  øde  Ørken.  »Dette  er  Ste- 
det«, havde  deres  Leder  sagt,  og  der  blev  de  og  begyndte 
straks  at  dyrke  Jorden,  opføre  Huse,  grundlægge  Byer  og 
danne  et  ordnet  Samfund. 

Men  de  havde  ikke  glemt  deres  Brødre  i  Verden,  ejheller 
deres  store  Pligt,  som  Gud  havde  paalagt  sin  Kirke  i  disse  de 
sidste  Dage,  nemlig  at  forkynde  dette  Riges  Evangelium  til 
alle  Slægter,  Stammer,  Tungemaal  og  Folk.  Allerede  to  Aar 
efter  deres  Ankomst,  og  da  deres  Antal  kun  var  godt  5000, 
medens  alt  Opbyggelses-  og  Kolonisationsarbejdet  endnu  var 
i  sin  Vorden,  blev  en  Del  af  de  ledende  Brødre  kaldet  til  at 
gaa  ud  i  Verden  og  bringe  Budskabet  til  fremmede  Lande, 
hvor  det  endnu  ikke  havde  været  forkyndt. 

Blandt  disse  Ældster,  der  saaledes  ved  Efteraarskonferen- 

een  i  1849  blev  kaldet,  var  fire  Apostle,  og  den  ene  af  disse 
var  Erastus  Snow,  der  tilligemed  Peter  O.  Hansen  blev  kaldet 
til  at  bringe  Evangeliet  til  Danmark. 

Det  er  vanskeligt  for  os  i  vore  Dage  at  forestille  os,  hvad 
en  Rejse  til  Europa  fra  det  fjerne  Vesten  betød  for  75  Aar 
siden.  De  forlod  deres  Hjem  den  19.  Oktober,  men  forst  den 
19.  April  1850  var  de  alle  samlede  i  Liverpool,  England.  Ældste 
Peter  O.  Hansen,  der  var  dansk  af  Fødsel,  men  havde  været 
en  tyve  Aar  i  Amerika  og  der  modtaget  Evangeliet,  naaede 
først  til  København,  idet  han  ankom  den  11.  Maj  for  at  træffe 
de  Forberedelser,  som  var  ham  muligt.  Erastus  Snow,  George 
P.  Dykes  (der  i  England  blev  kaldet  til  at  ledsage  ham)  og 
John  E.  Forsgren,  der  skulde  til  Sverige,  forlod  Hull  den  11. 
Juni.  Grunden  til,  at  Ældsterne  opholdt  sig  saa  længe  i  Eng- 
land, var  nærmest  den,  at  de  ved  deres  Ankomst  var  blottede 
for  Midler,  og  da  der  var  henved  30.000  Medlemmer  af  Kirken 
i  Storbitannien,  blev  en  Indsamling  foretaget  blandt  disse. 

Erastus  Snow  og  hans  Ledsagere  ankom  til  København  med 
Dampskibet  »Victoria«  den  14.  Juni  1850  Kl.  10  Form.  Br.  P. 
O.  Hansen  modtog  dem  ved  Landstigningen  og  ledsagede  dem 
til  et  Hotel,  hvor  deres  første  Handling  var  at  opsende  en  Tak 
til  den  Almægtige  for  hans  beskyttende  Haand,  der  havde 
været  over  dem  paa  deres  Rejse,  indvie  sig  til  hans  Tjeneste 
og  bede  ham  velsigne  dem  i  deres  Arbejde  i  dette  for  dem  saa 
fremmede  Land. 

Efter  at  have  opholdt  sig  fem  Dage  i  Danmark,  skrev 
Erastus  Snow  et  Brev  til  Ældste  Franklin  D.  Richards,  der 
præsiderede  over  Missionen  i  Storbritannien.  Da  dette  Brev 
indeholder  mange  interessante  Enkeltheder  vedrørende  de 
første  Missionærers  Ankomst  og  Erfaringer,  gengiver  vi  her 
nogle  Uddrag  af  samme: 

København,  den  19.  Juni  1850. 
Kære  Broder  Richards: 

Det  er  i  Dag  nøjagtigt  otte  Maaneder  siden,  vi  tog  Afsked 

med  vore  højtelskede  Familier  og  Brødre  i  de  »Helliges  Stad« 

for  at  vandre  omkring  i  fremmede  Lande  og  bringe  det  glade 

Budskab  til  Folk  af  andre  Tungemaal.  Efter  at  have  rejst 
over  otte  tusinde  Mile  er  jeg  formedelst  Guds  Velsignelse  an- 
kommen til  mit  Bestemmelsested  i  Sikkerhed.  I  disse  otte 
Maaneder  har  jeg  rejst  længere  og  længere  bort  uden  at  høre 
et  eneste  Ord  fra  Hjemmet,  men  nu,  da  jeg  er  kommen  til 
min  Arbejdsmark,  haaber  jeg  snart  at  blive  indhentet  af 
hjerteoplivende  Nyheder  fra  hint  »Forjættelsens  Land«. 

Dampskibet   »Victoria«,  som  forlod  Hull  Tirsdag  Morgen 
den   11.  ds.,   landede  os  i  denne  berømte  Stad  Fredag  den 
14.  ds.  omtrent  Kl.  10  Form.  Det  lykkedes  os  at  faa  Baggage, 
Bøger  og  Papirer  gennem  Toldvæsenet  efter  en  overfladisk 
Undersøgelse,   og  Broder  P.  O.   Hansen,  der  mødte  os   paa 
Skibsbroen  og  gjorde  Tjeneste  som  Tolk,  ledsagede  os  til  et 
dansk  Hotel,  hvor  et  Værelse  blev  os  anvist.  Her  nedbøjede 
vi  os  i  Forening  og  opsendte  en  Taksigelse  til  Gud  samt  ind- 
viede os  til  hans  Tjeneste  i  dette  Land,  idet  vi  anraabte  ham 
om  hans  Beskyttelse  og  Velsignelser  under  vor  Virksomhed. 
Da  vi  opdagede,  at  Hotellet  var  et  Tilflugtssted  for  Spillere, 
Urostiftere  og  daarligt  Selskab,  besluttede  vi  at  opsøge  et  pri- 
vat Spisehus  eller  leje  os  et  Værelse  paa  et  mere  afsondret 
Sted.  Vi  tilbragte  derfor  det  meste  af  Eftermiddagen  med  at 
vandre  omkring  i  Staden  og  dens  Omegn  for  at  gøre  Op- 
dagelser. Vi  besøgte  adskillige  Familier  i  den  Hensigt  at  blive 
bekendt  med  Folkets  Følelser,  og  vi  saå  paa  flere  Værelser, 
men  fandt  intet  Sted,  hvor  »Arken  syntes  at  kunne  hvile«. 
Jeg  vil  her  bemærke,  at  Br.  Hansen,  der  blev  nægtet  en  Faders 
Modtagelse  og  kun  hemmeligt  kunde  tale  med  sin  Stifmoder, 
havde  opholdt  sig  hos  en  fjern  Slægtning,  der  ogssa  var  venlig 
sindet  mod  os,  men  ikke  havde  et  Værelse,  vi  kunde  afbenytte. 
Efter  en  for  mit  Vedkommende  søvnløs  Nat  lykkedes  det  os 
den  følgende  Dag  at  finde  et  godt  og  bekvemt  møbleret  Væ- 
relse til  7  Rigsdaler  om  Maaneden  og  faa  vor  Kost  hos  Fa- 
milien for  3  Rigsdaler  om  Ugen  hver.  .  .  .  (Br.  Snow  omtaler 
nu  nærmere  Familien  Malling,  hos  hvem  de  boede,  og  be- 
retter om  Overværelsen  af  Baptistpræsten  Mønsters  Forsam- 

ling  Sondagen  den  16.  Juni.  Hr.  Mønster  aflagde  Missionæ- 
rerne et  Besøg  den  næste  Dag  og  blev  meget  interesseret  i 
deres  Budskab.  Om  Tirsdagen  besøgte  Ældsterné  Snow  og 
Dykes  de  Forenede  Staters  Gesandt.) 

Den  nye  Konstitution  eller  Danmarks  Grundlov,  som  blev 
proklameret  den  5.  Juni  1849,  lover  fuldstændig  Religions- 
frihed; men  de  Rettigheder  og  Privilegier,  der  skal  tilstaas  de 
afvigende  religiøse  Samfund,  vil  senere  blive  nærmere  be- 
stemt af  Rigsdagen,  som  allerede  nu  er  sammentraadt.  For 
Bilæggelsen  af  Danmarks  indre  Stridigheder  er  der  ligesaa 
daarlige  Udsigter  som  nogensinde  før.  Slesvig-Holsten  for- 
bliver ubøjelig,  og  de  danske  Tropper  samler  sig  ved  Græn- 

sen '  •  Erastus  Snow. 

Den  ovennævnte  P.  G.  Mønster,  der  fra  først  af  havde  stillet 
sig  meget  venlig  sindet  og  interesseret,  skuffede  imidlertid 
Brødrenes  Forventninger,  idet  han  forhærdede  sit  Hjerte 
imod  Sandheden  og  gjorde  derefter  alt  muligt  for  at  mod- 
arbejde deres  Indflydelse.  Hans  Modstand  forhindrede  imid- 
lertid ikke  et  stort  Antal  af  hans  Samfunds  bedste  Medlem- 
mer fra  at  slutte  sig  til  de  Sidste-Dages  Hellige. 

Den  første  Daabshandling  i  Danmark  under  guddommelig 
Myndighed  blev  udfort  den  12.  August  1850  af  Erastus  Snow, 
der  døbte  15  Personer,  alle  Medlemmer  af  Hr.  Mønsters  Me- 
nighed, otte  Mænd  og  syv  Kvinder,  i  Øresund,  en  Fjerdingvej 
Nord  for  København.  De  nydøbte  fik  Haandspaalæggelse  i 
Peter  Beekstrøms  Hus  i  Store  Kongensgade  den  14.  August. 
Ugen  efter  blev  15  andre  døbt  af  Ældste  Dykes.  De  første  Born 
blev  velsignet  den  18.  August,  nemlig  Br.  Hans  Larsens  tre 
Døtre  paa  Kristianshavn,  hvor  Handlingen  udførtes  i  Br.  Lar- 
sens Hjem.  Samme  Aften  blev  fire  døbt,  og  i  de  følgende  Uger 
blev  der  forrettet  Daab  næsten  daglig. 

Saaledes  blev  altsaa  Evangeliets  Dor  aabnet  for  det  danske 
Folk,  thi  Herren  havde  forberedt  dette  Arbejde  og  kaldet  sine 
Tjenere  dertil,  da  Tiden  var  rede.  Aaret  i  Forvejen  var  Ene- 
vældet  afløst   af    en    parlamentarisk   Regeringsform,    en    ny 

Grundlov  var  vedtaget  og  underskrevet  af  Kongen,  og  den 
Modtagelse,  som  Evangeliet  fik,  tyder  noksom  paa,  at  Jord- 
bunden var  rede  og  Folket  modtageligt  for  Sandheden.  Mange 
sluttede  sig  til  Kirken,  og  blandt  disse  blev  nogle  kaldet  til  at 
være  behjælpelige  med  at  forkynde  Ordet.  Den  første  Ordi- 
nation til  Præstedømmet  fandt  Sted  den  25.  August,  idet  Knud 
H.  Bruun  blev  ordineret  til  Præst  og  en  anden  Broder  til 
Lærer. 

I  Begyndelsen  af  September  aflagde  Brødrene  Besøg  hos 
Kirke-  og  Undervisningsministeren  og  begyndte  en  Brev- 
veksling med  ham  og  med  Københavns  Magistrat  angaaende 
Hensigten  med  deres  Mission  til  Danmark  og  bad  om  Til- 
ladelse til  at  prædike  Evangeliet  overalt  i  Riget.  Myndig- 
hederne forlangte  en  kort  Fremstilling  af  deres  Tro  og  Kir- 
kens Organisation,  hvilket  straks  blev  dem  tilstillet  tilligemed 
en  engelsk  Mormons  Bog.  Kultusministeren  fortalte  Brødrene, 
at  de  kunde  holde  Forsamlinger  i  København,  men  bemær- 
kede, at  de  muligvis  vilde  faa  Besvær  med  Politiet  paa  Grund 
af  de  Rygter,  der  var  i  Omløb  angaaende  »Mormonerne«. 

Den  15.  September  blev  den  første  Gren  af  Jesu  Kristi  Kirke 
af  Sidste-Dages  Hellige  oprettet  under  en  Forsamling  afholdt 
i  en  lejet  Sal  i  Vingaardsstræde.  Den  talte  omtrent  50  Med- 
lemmer, og  Geo.  P.  Dykes  blev  beskikket  som  Forstander  med 
Johan  B.  Forster  som  Skriver.  Ved  denne  Tid  var  man  kom- 
met saa  vidt,  at  man  kunde  afholde  regelmæssige  Møder  i  et 
lejet  Lokale  i  Lille  Kongensgade  85  i  Baghuset.  Der  blev  holdt 
to  Møder  om  Søndagen  og  et  Onsdag  Aften.  I  samme  Maaned 
udkom  Erastus  Snows  bekendte  Skrift  »En  Sandheds  Røst«, 
der  endnu  under  Titlen  »Sandhedsrøsten«  benyttes  i  den 
danske  Mission.  Det  blev  trykt  af  F.  E.  Bording,  der  hele  Ti- 
den siden  har  trykt  de  fleste  af  Kirkens  Bøger  og  Skrifter  ud- 
givne i  Danmark. 

Ved  et  Raadsmode  afholdt  den  24.  September  blev  Ældste 
Dykes  kaldet  til  at  bringe  Evangeliet  til  Aalborg  og  Ældste 
Forsgren,  der  var  bleven  udvist  fra  Sverige,  fordi  han  »for- 
styrrede den  offentlige  Fred  ved  at  prædike  i  Pakhuse  og 

under  aaben  Himmel  for  flere  Hundrede  Mennesker«,  blev 
indsat  som  Forstander  for  Menigheden  i  København.  Br.  Dy- 
kes  ankom  til  Aalborg  den  10.  Oktober.  Han  begyndte  straks 
at  prædike,  og  den  27.  samme  Maaned  blev  de  forste  8  Per- 
soner dobt  i  Aalborg,  og  den  25.  November  blev  Aalborg  Gren 
organiseret  med  23  Medlemmer,  og  H.  P.  Hansen,  en  lokal 
Broder,  blev  ordineret  til  Præst  og  indsat  som  Forstander. 
Ældste  Dykes  giver  i  et  Brev  dateret  den  29.  November  1850 
følgende  interessante  Oplysninger  om  sin  Ankomst  til  Aal- 
borg: 

».  .  .  Straks  efter,  at  jeg  var  kommen  i  Land,  søgte  jeg  efter 
et  Logi,  men  da  jeg  kun  havde  faa  Midler,  maatte  jeg  indrette 
mig  derefter  og  lejede  derfor  et  simpelt  Værelse  for  24  Skil- 
ling om  Ugen.  I  dette  Værelse  sov  jeg  paa  —  jeg  véd  ikke, 
hvad  jeg  skal  kalde  det  —  men  om  Morgenen  fandtes  der  en 
Mængde  los  Halm  paa  Gulvet,  og  en  Masse  Spindelvæv  gjorde 
Tjeneste  som  Vinduesgardiner  og  havde  siddet  der  siden 
Sommeren.  Glasset  var  saa  snavset,  at  "det  var  umuligt  for 
nogen  at  se  ind  ude  fra.  Et  saadant  Hjem  havde  jeg  at  sove  i, 
og  min  Mad  var  i  Forhold  dertil.  I  de  første  to  Uger  købte  jeg 
Middagsmand  hver  Dag,  men  det  var  sjældent,  at  jeg  fik  Fro- 
kost eller  Aftensmad.  Paa  denne  Maade  begyndte  jeg  at  lægge 
Grundvolden,  haaber  jeg,  til  et  stort  og  godt  Arbejde  i  dette 
Land.  Siden  den  Tid  er  mine  Omstændigheder  imidlertid 
blevne  bedre,  thi  jeg  har  nu  lejet  et  godt  Hus  til  at  prædike  i, 
og  det  er  saa  stort,  at  der  ved  Siden  af  Forsamlingslokalet 
findes  en  god  Beboelseslejlighed  for  en  lille  Familie.  Jeg  har 
mit  eget  Værelse,  men  spiser  hos  Familien.  .  .  .« 

I  Oktober  Maaned  aflagde  Br.  Snow  et  Besøg  i  England  og 
kom  tilbage  med  Midler  nok  til  at  lade  Mormons  Bog  trykke. 
Oversættelsen  af  denne  var  hovedsagelig  foretaget  af  Ældste 
P.  O.  Hansen,  og  Manuskriptet  blev  nu  revideret  og  gjort  rede 
for  Trykning,  og  den  22.  Maj  1851  var  den  færdig  fra  Pressen 
i  en  Udgave  paa  3000  Eksemplarer. 

Evangeliet  vedblev  at  gøre  god  Fremgang  i  København  og 
Aalborg,   og   den   21.   November   1850   kunde  Erastus   Snow 

skriv.e:  »De,  som  har  modtaget  Evangeliet,  vokse  i  Naade  og 
Evangeliets  Gaver  og  Velsignelser.  Vi  har  nu  en  rummelig  Sal 
til  vore  offentlige  Forsamlinger,  hvilke  er  godt  besøgte.  Lige- 
ledes har  vi  Bedeforsamlinger  i  tre  forskellige  Dele  af  Byen. 
Der  er  betydelig  Bevægelse  her  angaaende  os,  lidt  mere  end 
vi  ønsker,  og  en  Bande  lovløse  Urostiftere  har  i  den  senere 
Tid  forstyrret  vore  Aftenforsamlinger,  og  jeg  frygter  for,  at 
vi  maa  ophøre  med  dem  for  en  Tid.« 

Som  her  antydet  mødte  Evangeliet  ogsaa  Modstand.  Alle 
Slags  løgnagtige  Historier  og  Beskyldninger  blev  cirkulerede 
mod  de  Hellige,  hvilket  havde  til  Følge,  at  Forfølgelser  af  alle 
Slags  fandt  Sted.  I  Aalborg  forbød  Borgmesteren  deres  Møder, 
i  Hals  blev  Ældste  Dykes  overfaldet  og  havde  nær  mistet  Li- 
vet, i  Roskilde  blev  Brødrene  angrebne  og  mishandlede  saa 
slemt,  at  Møderne  maatte  aflyses,  da  Politiet  nægtede  dem 
Beskyttelse. 

Men  man  vedblev  at  prædike,  døbe  og  afholde  Møder  og  at 
trykke  og  omdele  Skrifter  og  Bøger.  Den  16. — 18.  August  1851 
blev  den  første  Konference  afholdt.  Der  var  da  over  300  Med- 
lemmer af  Kirken,  deraf  17  paa  Bornholm,  hvor  der  nu  blev 
organiseret  en  Gren,  ligesom  Kobenhavns  og  Aalborg  Gren 
blev  delt. 

Den  1.  Oktober  1851  begyndte  »Skandinaviens  Stjerne«  at 
udgaa.  Den  var  først  et  Maanedsskrift,  men  fra  anden  Aar- 
gangs  Begyndelse  udkom  den  to  Gange  maanedlig. 

I  Februar  1852,  lige  for  Præsident  Snows  forestaaende 
Hjemrejse,  blev  en  Konference  afholdt  i  København.  Ved 
denne  Tid  var  der  ca.  600  Medlemmer  af  Kirken  i  Danmark. 
Erastus  Snow  forlod  Danmark  den  4.  Marts  1852  for  at  rejse 
til  sit  Hjem  i  Dalene.  Nogle  Dage  før  hans  Afrejse  havde  de 
Hellige  arrangeret  en  Afskedsfest  i  Hotel  du  Nords  store  Sal, 
ved  hvilken  over  300  Personer  var  til  Stede.  Der  var  Fælles- 
spisning med  Taler,  Sange  o.  s.  v.,  og  en  højtidelig  Stemning 
herskede. 

ERASTUS  SNOW,  NORDENS  APOSTEL. 

Erastus  Snow  blev  født  den  9.  November  1818  i  St.  Johns- 
bury,  Staten  Vermont  i  de  Forenede  Stater.  Moderen,  der  var 
en  gudfrygtig  Kvinde  og  tilhørte  et  Metodistsamfund,  opdrog 
sine  Born  under  religiøs  Paavirkning,  og  saaledes  blev  Erastus 
i  en  meget  tidlig  Alder  interesseret  i  Religion.  I  1832  kom 
Orson  Pratt  og  Luke  Johnson  til  St.  Johnsbury.  De  var  Mis- 
sionærer fra  de  Sidste-Dages  Hellige,  og  de  begyndte  straks 
at  prædike  om  det  gengivne  Evangelium.  Den  14-aarige 
Erastus  troede  deres  Vidnesbyrd  og  blev  den  3.  Februar  1833 
indlemmet  i  Kirken  ved  Daab,  og  knapt  halvandet  Aar  efter 
blev  han  ordineret  til  Lærer  og  begyndte  at  virke  i  Missionens 
Tjeneste.  Den  16.  August  1835  blev  han  ordineret  til  Ældste 
og  rejste  den  følgende  November  til  Kirtland,  Ohio,  hvor  Kir- 
kens Hovedkvarter  den  Gang  var,  og  her  mødte  han,  i  Decem- 
ber Maaned,  for  første  Gang  Profeten  Joseph  Smith. 

Det  følgende  Foraar  modtog  han  sine  Begavelser  i  Herrens 
Hus,  blev  samtidig  ordineret  til  en  af  de  Halvfjerds  og  mod- 
tog sin  patriarkalske  Velsignelse  under  Patriarken  Joseph 
Smith  den  Ældres  Hænder.  Broder  Snow  foretog  nu  en  Mis- 
sionsrejse  til  Pensylvanien,  og  i  8V2  Maaned  rejste  han  1600 
eng.  Mile,  prædikede  220  Gange  og  døbte  50  Personer  samt 
organiserede  flere  Grene  af  Kirken. 

De  følgende  Aar  er  rige  paa  Begivenheder,  og  Br.  Snow 
havde  Lejlighed  til  at  vise,  hvad  han  var  —  en  nidkær  og 
selvopofrende  Stridsmand  for  Herrens  Sag.  Han  udførte  flere 
Missioner  og  arbejdede  ihærdigt  for  Udbredelsen  af  Evan- 
geliets Lærdomme.  Og  nu  oprandt  den  forfærdelige  Træng- 
selsperiode,  der  repræsenteres  af  de  Helliges  nødtvungne  Ud- 
vandring fra  Kirtland,  Ohio,  Opbyggelsen  af  Nauvoo  og  de 
bitre  Forfølgelser,  Lidelser  og  uretfærdige  Behandling,  som 
Kirkens  Medlemmer  maatte  udstaa,  var  en  haard  Prøve  for 
alle  dem,  der  holdt  fast  ved  Troen.  I  1839  var  han  fængslet 
sammen  med  Profeten  og  andre  Brødre,  og  da  han  havde 


faaet  sin  Frihed,  hjalp  han  til  at  faa  de  andre  ud  af  Fængslet. 
Han  flyttede  nu  med  sin  Familie  til  Gommerce,  hvor  de  Hel- 
lige havde  begyndt  at  samle  sig,  og  hvor  der  hurtigt  opbyg- 
gedes en  blomstrende  Stad  —  Nauvoo. 
Efter  at  have  grundlagt  et  lille  Hjem  og  kæmpet  en  haard 

Kamp  med  Koldfeberen,  der  hærgede  Befolkningen  og  an- 
greb ham  og  hans  Familie,  som  den  efterlod  afkræftede  og 
paa  bar  Bund,  drog  han  dog  næste  Aar  ud  paa  en  længere 
Missionsrejse  til  Syd-  og  Øststaterne.  I  de  følgende  3  Aar 
var  han  ude  paa  Missionsrejser  det  meste  af  Tiden,  og  efter 
at  have  opholdt  sig  i  Nauvoo  i  Vinteren  1843 — 44  blev  han 
ved  Foraarskonferencen  kaldet  til  en  ny  Mission  i  Østen.  Den 

30.  April  sagde  han  Farvel  til  sin  Familie  og  Profeten  Joseph 
Smith,  som  han  ved  denne  Lejlighed  saå  for  sidste  Gang,  thi 
den  følgende  Juli  blev  denne  myrdet  i  Ghartage  Fængsel. 

Ældste  Snow  var  i  Salem,  Mass.,  da  Efterretningen  om  Pro- 
fetens Død  kom.  Han  rejste  straks  hjem  og  fandt  Folket  dybt 
nedbøjet  i  Sorg  over  det  skete  og  udsat  for  Forfølgelser  af 
alle  Slags.  Templet,  der  var  under  Opførelse,  blev  saa  vidt 
færdigt  i  Løbet  af  1845,  at  de  hellige  Handlinger  kunde  ud- 
føres deri,  og  i  hvilke  Ældste  Snow  tog  Del  i  Forening  med 
de  Tolv  og  andre  Brødre. 

I  1846  besluttede  Kirkens  Ledere  at  forlade  Nauvoo,  og  man 
gik  straks  i  Gang  med  Forberedelserne  til  Udvandringen  mod 
Vest,  der  begyndte  om  Foraaret  1846.  Erastus  Snow  sagde 
Farvel  til  sin  Familie  og  drog  med  det  første  Pionerselskab 
under  Præs.  Brigham  Youngs  Ledelse  ud  for  at  finde  et  nyt 
Hjem  i  Bjergenes  Dale.  Erastus  Snow  og  Orson  Pratt  var  de 
første  Mormoner,  der  betraadte  Saltsødalens  Jord,  idet  de  an- 
kom forud  for  det  øvrige  Selskab  den  21.  Juli  1847.  Lidt  over 
en  Maaned  efter  rejste  han  den  lange  Vej  tilbage  til  Winter 
Quarters  for  at  hente  sin  Familie.  Da  han  gensaa  denne  den 

31.  Oktober,  havde  de  i  6  Uger  ikke  smagt  Brød  og  var,  til- 
lige med  mange  af  de  Hellige,  i  den  yderste  Nød  paa  Grund 
af  Forfølgelser  og  Folks  Haardhjertethed.  Næste  Aar  i  Sep- 
tember Maaned  ankom  han  til  Saltsøstaden  med  sin  Familie, 
og  den  12.  Februar  1849  blev  han  ordineret  til  en  af  de  tolv 
Apostle.  Ved  Efteraarskonferencen  i  Oktober  samme  Aar  blev 
han  kaldet  til  at  aabne  Evangeliets  Dør  i  de  skandinaviske 
Lande. 

Tillige  med  et  større  Selskab  Brødre,  der  var  kaldet  til  for- 
skellige Missioner,  forlod  han  Hjemmet  den  19.  Oktober,  og 
om  hans  Ankomst  til  Danmark  og  hvorledes  han  udførte  sit 
Hverv  og  hvad  Resultat  det  havde  henvises  til  Artiklen  »Mis- 
sionen aabnes  i  Danmark«. 

Efter  næsten  2  Aars  Ophold  i  Danmark  forlod  han  Køben- 
havn den  1.  Marts  1852  og  ankom  til  sit  Hjem  i  Utah  den  20. 
August,  idet  han  gjorde  et  Ophold  *i  England.  Kort  efter  sin 
Hjemkomst  blev  han  igen  kaldet  til  forskellige  kirkelige 
Hverv  og  Missioner  til  Staterne  og  til  at  lede  Koloniserings- 
foretagender  især  i  det  sydlige  Utah.  I  1873  besøgte  han  igen 
Skandinavien,  og  efter  sin  Tilbagekomst  anvendte  han  Resten 
af  sit  Liv  til  Rejser  omkring  blandt  de  Hellige,  der  havde 
nedsat  sig  som  Nybyggere  i  Syd-Utah,  Arizona,  Ny  Mexiko  og 
Colorado. 

Efter  et  virksomt  og  sjældent  indholdsrigt  Liv,  opf}ddt  af 
store  Begivenheder  og  kronet  med  mange  Velsignelser,  døde 
han  i  sit  Hjem  i  Saltsøstaden  den  27.  Maj  1888,  næsten  70  Aar 
gammel.  Hans  Levnedsbeskrivelse  i  »L.  D.  S.  Biographical 
Encyclopedia«  slutter  med  følgende  Karakteristik: 

»Apostel  Erastus  Snow  var  gudfrygtig  og  menneskekærlig, 
en  Mand  med  et  tiltalende  Ydre  og  kraftig  bygget.  Lig  alle 
store  Mænd  havde  han  sine  Ejendommeligheder.  Han  var 
meget  dybttænkende  og  til  Tider  saa  optaget  af  alvorlige  Tan- 
ker, at  han  tilsyneladende  hverken  hørte  eller  saå,  hvad  der 
foregik  omkring  ham.  Naar  et  Spørgsmaal  blev  stillet  ham, 
besvarede  han  det  sommetider  ikke  før  næste  Dag  eller 
maaske  senere.  Ofte  kunde  nogen  mene,  at  han  ikke  havde 
hørt  Spørgsmaalet,  men  der  kom  næsten  altid  et  Svar  før  eller 
senere.  Han  var  en  hæderlig  Mand,  en  god  Ægtefælle  og  kær- 
lig Fader,  en  vis  Raadgiver  og  Kolonisator,  en  stor  Statsmand, 
og  i  Ordets  fulde  Betydning  en  virkelig  Jesu  Kristi  Apostel. 
Hans  Navn  og  hans  Gerning  vil  leve  for  evigt  blandt  de 
Sidste-Dages  Hellige,  der  elskede  og  agtede  ham  som  deres 
Ven  og  Raadgiver.« 

LYKKEN. 

En  af  de  menneskelige  Fejlslutninger,  der  ogsaa  har  sin 
gode  Side,  er  den  Tro,  at  vi  trænger  til  noget  mere  end  det, 
vi  har,  for  at  være  lykkelige.  Det  er  denne  Uro,  denne  Sogen 
efter  det  mest  lykkebringende,  der  gor  os  bekendt  med,  hvad 
Lykke  er. 

Lykke  er  Pligtens  Belønning.  Pligt  er  Virksomhed.  Skild- 
padden er  maaske  tilfreds,  men  ingen  tænker  paa  at  kalde 
den  for  Typen  paa  en  lykkelig  Skabning.  Men  den  kvidrende 
Fugl,  der  hopper  fra  Gren  til  Gren,  betegner  vi  sommetider 
som  lykkelig.  Vi  kan  forbinde  den  rislende  Bæk  med  Begrebet 
Lykke,  men  aldrig  den  stillestaaende  Vandpyt. 

Den,  der  gaar  ud  paa  Jagt  efter  Lykke,  vil  næppe  finde  den. 
Den  er  ikke  i  sig  selv  et  Jagtudbytte.  Den  kommer  som  Løn 
for  Ydelser.  Ejheller  kan  Lykken,  naar  den  erholdes,  gøre 
Mennesker  gode;  det  er  det  gode,  der  gør  Mennesker  lykke- 
lige. Vi  er  tilfredse,  fordi  vi  er  lykkelige,  ikke  lykkelige,  fordi 
vi  er  tilfredse.  Lykke  er  i  sig  selv  ligesaa  farveløs,  som  en 
Lysstraale.  For  at  erkende  og  værdsætte  den,  maa  den  brydes, 
ligesom  en  Prisme  bryder  Solens  Lys.  Det  mest  ørkesløse  og 
efterhaanden  det  mest  elendige  Liv  er  et,  der  kun  søger  Ad- 
spredelser og  Fornøjelser.  Fornøjelser  har  deres  Plads  i  Li- 
vet, men  de  kan  ikke  bringe  Lykke. 

Lykke  er  en  saa  ubevidst  Del  af  det  rigtigt  travle  Liv,  at 
vi  som  oftest  ikke  faar  Øje  paa  den,  før  den  er  gaaet.  Man 
hører  sjældent:  »Dette  er  en  lykkelig  Tid«,  men  ofte  »Det  var 
en  lykkelig  Tid«.  Vi  er  mere  tilbøjelige  til  at  erindre  Lykken 
end  til  at  værdsætte  den,  medens  vi  har  den.  Den,  der  er  i 
Stand  til  at  paaskønne  Lykken,  naar  han  har  den  i  dens  ful- 
deste Udstrækning,  er  baade  klog  og  virksom. 

Det  lykkelige  Liv  er  ikke  sammensat  af  Negativer,  men  af 
Positiver.  Det  er  ikke  en  Følge  af  Velstand,  og  Penge  kan 
ikke  købe  det.  Lykke  er  Pligtens  Gagekonvolut. 

Den,  der  stræber  mest  efter  at  gøre  andre  lykkelige,  finder 
selv  den  største  Lykke. 

Kun  ved  at  overvinde  Vanskeligheder,  ved  at  triumfere 
gennem  Skuffelser  og  Nederlag,  ved  at  betale  ondt  med  godt, 
lærer  vi  Lykken  at  kende.  Uden  den  bidende  Frost  vilde  vi 
aldrig  lære  at  skatte  Sommersolens  livgivende  Varme. 


RACE-SELVMORD. 

(J.  M.  Sjødahl  i  »Juvenile  Instructor«.) 

Lad  mig  her  henføre  til  blot  én  Ting,  der  efter  min  Op- 
fattelse meget  tydeligt  tilkendegiver,  at  Mennesket,  i  Mangel 
af  guddommelig  Vejledning,  søger  sin  egen  Ødelæggelse, 
Legeme  og  Aand. 

For  kort  Tid  siden  blev  en  international  Konference  afholdt 
i  McAlpin  Hotellet  i  New  York,  ved  hvilken  Lejlighed  »Fød- 
selskontrol« blev  diskuteret.  For  nogle  faa  Aar  siden  kunde 
en  saadan  Sammenkomst  ikke  have  været  afholdt  uden  Pro- 
test fra  Kirke  og  Presse.  Nu  blev  den  baade  holdt  og  dens 
Forhandlinger  refereret  vidt  og  bredt. 

Talsmændene  for  »Race-Selvmord«  hævder,  at  det  burde 
være  Statens  Pligt  at  føre  Kontrol  med  Guds  Børns  Indtræ- 
delse i  Verden  og  begrænse  Antallet  til  de  bedst  skikkede  i 
fysisk  Henseende,  ligesom  man  gør  med  Køer  og  Svin.  De 
fremsætter  mange  Begrundelser  for  denne  Anskuelse,  men 
især  denne,  at  Jorden  om  faa  Aar  vil  blive  for  lille  til  Men- 
neskeslægten, hvis  Tilvæksten  vedblivende  foregaar  efter 
samme  Maalestok  som  nu.  Dr.  Bland,  en  engelsk  Delegeret 
til  Race-Selvmords  Konferencen,  fremhævede,  at  »Fødevare- 
forsyningen allerede  nu  er  utilstrækkelig  til,  at  alle  de  1750 
Millioner  menneskelige  Væsener  kan  faa  ordentlig  Ernæring. 
Om  60  Aar  vil  de  for  Tilværelsen  kæmpende  Massers  Antal 
være  fordoblet.  Hvorledes  skal  de  saa  opholde  Livet?« 

Dette  kan  for  mange  lyde  ganske  overbevisende,  men  det  er 
ikke  desto  mindre  en  Vildfarelse.  Menneskehedens  Tilvækst 
beløber  sig  ikke  til  100  pCt.  i  60  Aar.  Men  selv  om  den  gjorde, 

hvad  saa?  Af  det  nuværende  Befolkningsantal  i  Verden  findes 
de  80  pCt.  i  Europa  og  Asien,  medens  Afrika  kun  har  7  pCt. 
og  Sydamerika  31/*  pCt.  Antropografer  har  for  nyligt  ud- 
regnet, at  Jorden  under  dens  nuværende  Forhold  vilde  være 
stor  nok  til  8  å  16  Milliarder  Mennesker.  Under  nuværende 
Forhold!  Ja,  men  hvor  mange  under  andre  og  mere  gunstige 
Forhold?  Der  er  rigelig  Plads  til  Udbredelse.  Har  vi  ikke  i 
vort  eget  Land  set  en  ode  Ørken,  som  ansaas  for  at  være  ube- 
boelig, blive  forvandlet  til  en  frugtbar  og  tæt  befolket  Stat? 

Vor  Jord  er  temmelig  stor.  De  Forenede  Stater  alene  har  et 
Areal  stort  nok  til  at  forsyne  enhver  levende  Mand,  Kvinde  og 
Barn  med  over  en  Acre  Land.  Det  har  været  sagt,  at  hele  den 
menneskelige  Familie  kunde  holde  en  Familiesammenkomst 
indenfor  Staten  Utahs  Grænser  og  alle  have  rigelig  Plads. 

Da  vor  himmelske  Fader  planlagde  denne  Jord,  gjorde  han 
den  stor  nok  til  alle  dem,  der  skulde  bo  paa  den.  Der  er  ogsaa 
nok  af  Livets  Fornødenheder  for  alle,  dersom  Rigdomme  i 
Jorden,  Vandet  og  Luften  blev  samlet  og  udnyttet  paa  rette 
Maade,  saaledes  som  de  vil  blive.  Der  vil  være  Plads  til  utalte 
Millioner  endnu,  naar  Menneskenes  Børn  ophører  med  deres 
Strid,  deres  ødelæggende  Konkurrence  og  i  Stedet  adlyder 
Samdrægtighedens  Lov,  hvilken  er  Evangeliets  Lov.  Denne 
Lov  har  endnu  ikke  været  anvendt  i  større  Udstrækning  eller 
i  Evangeliets  Aand.  Men  den  vil  blive  det,  og  da  vil  der  være 
rigelig  Plads  til  alle. 

Men  det,  som  bør  overvejes,  er,  at  vor  Civilisation  er  kom- 
men saa  meget  paa  Afveje,  at  »vise«  Mænd  og  Kvinder  aaben- 
lyst  forsvarer  Overtrædelsen  af  Guds  første  hellige  Lov:  »Vor- 
der  frugtbare  og  mangfoldige  og  opfylder  Jorden«,  og  vil  have 
os  til  at  tro,  at  Guds  Lov  maa  tilsidesættes  for  at  gøre  det 
muligt  for  nogle  faa  at  leve  paa  Jorden  i  Velvære. 

DØDSFALD. 

Pauline  Hansen,  f.  Christensen,  døde  i  København  den  10. 
Maj  1925,  81  Aar  gi.  Hun  blev  Medlem  af  Kirken  den  25.  Ja- 
nuar 1865. 

Sidsel  Hoffman,  f.  Hansen,  døde  i  København  i  de  Gamles 
By  den  24.  Maj  1925.  Hun  blev  født  den  28.  August  1849  og 
døbt  den  28.  November  1903.  Begravelsen  fandt  Sted  den  29. 
Maj  paa  Bispebjerg  Kirkegaard.  Konf.  Præs.  Julius  Bruun 
talte  ved  Baaren,  og  Ældste  Louis  Hansen  indviede  Graven. 


STRØTANKER. 

At  elske,  gør  glad  og  lykkelig;  at  hade  og  være  opfyldt  af 
Vrede,  gør  ulykkelig.  Den  værste  Fjende,  et  Menneske  har,  er 
Egenkærligheden,  thi  den  ødelægger  og  forgifter  Tilværelsen 
og  gør  Mennesket  til  Træl.  Lær  derfor  Børnene  fra  deres  tid- 
ligste Alder  at  tænke  paa  andet  end  deres  eget  kære  jeg. 

Jeg  ønsker  dig  fnysende  Fjender, 
thi  har  du  af  dem  en  Flok  — 
jeg  taler  om  Ting,  som  jeg  kender  — 
da  kommer  Vennerne  nok. 

Det  er  først,  naar  du  ikke  arbejder  for  Betaling,  at  du  i 
fuldeste  Maal  bliver  betalt  for  dit  Arbejde. 

Vi  véd  aldrig,  hvor  langt  eller  hvor  dybt  vore  Ord  vil  gaa 
eller  falde.  De  kan  flyve  hurtigt  til  fjerne  Egne  eller  blot  bore 
sig  ned  i  et  Hjerte  lige  ved  os,  slaa  Rod  der  og  vokse  op  til 
noget  virkeligt  og  betydningsfuldt.  Det  betaler  sig  godt  at  tage 
Vare  paa  sin  Mund. 

Slette  Mennesker  adlyde  af  Frygt,  gode  Mennesker  af  Kær- 
lighed. 

SÉ,  EN  HELLIG  ENGEL  FLYVER. 

(Mel.:  See,  the  mighty  Angel  flying.) 
Songs  of  Zion,  Nr.  43. 

Og  jeg  saa  en  anden  Engel  flyve  midt  oppe 
under  Himmelen,  som  havde  et  evigt  Evan- 
gelium at  forkynde  for  dem,  der  bo  paa  Jor- 
den, og  for  alle  Folkeslag  og  Stammer  og 
Tungemaal  og  Folk.  Aab.  14:  6. 

Se,  en  hellig  Engel  flyver; 
Se,  han  nærmer  sig  vor  Jord, 
For  at  bringe  Frelsens  Budskab, 
Og  udsaå  den  Herres  Ord. 

Lyt,  o  lyt,  I  Jordens  Slægter; 
Riv  Jer  løs  fra  Syndens  Magt. 
Tag  imod  det  Bud  fra  Himlen; 
Gør  med  Gud  i  Daaben  Pagt. 

Snart  er  Naadens  Time  omme 
Og  til  Dom  I  gives  hen; 
O,  før  Trængslens  Dage  komme 
Søg  til  Gud  og  bliv  hans  Ven. 

Da,  naar  Nød  og  Farer  truer, 
Og  de  Onde  skal  forgaa, 
Du  med  Israels  frelste  Skarer 
Vil  i  Fred  i  Zion  bo. 

J.  S.  H. 

